ताप्लेजुङ फुटबल संघको अध्यक्षमा चेम्जोङ
जिल्ला फुटबल संघको अध्यक्षमा अशोक चेम्जोङ लिम्बू निर्वाचित भएका छन् । लिम्बू निवर्तमान अध्यक्ष बालकुमार साँवालाई पराजित गर्दै चार वर्षका लागि निर्वाचित भएका हुन् । 
ताप्लेजुङ — जिल्ला फुटबल संघको अध्यक्षमा अशोक चेम्जोङ लिम्बू निर्वाचित भएका छन् । लिम्बू निवर्तमान अध्यक्ष बालकुमार साँवालाई पराजित गर्दै चार वर्षका लागि निर्वाचित भएका हुन् । अखिल नेपाल फुटबल संघ (एन्फा) को विधानअनुसार चेम्जोङको नेतृत्वमा १५ सदस्यीय कार्य समिति चयन गरिएको हो । केन्द्रीय पर्यवेक्षक रविन्द्र जोशीको उपस्थितिमा भएको निर्वाचनमा चेम्जोङले ११ र साँवाले २ मत प्राप्त गरे । १४ मतदातामध्ये एक भोट बदर भएको थियो । त्यस्तै उपाध्यक्षमा नरेन्द्र लिम्बु, दिपेन आङ्बुहाङ र शैलेन्द्र गुरुङ निर्वाचित भए । अध्यक्ष र उपाध्यक्षमा मात्रै निर्वाचन भएको थियो । सदस्यमा खगेनसिंह हाङगाम, चन्द्रकुमार थेवे, लाक्पा शेर्पा, युवराज लाबुङ, मनोज लिम्बू, रुपेश लिक्बु लेछर्वो, दिलकुमार फुरुम्बु, अशेक लिम्बू र विन्दुप्रसाद तामाङ निर्विरोध चयन भए ।